rejauldu/bengali-wikipedia huggingface dataset:
গোলাম সরোয়ার টুকু একজন বাংলাদেশী রাজনীতিবিদ ও সাবেক সংসদ সদস্য। তিনি ২০২৪ সালের দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে বরগুনা-১ আসন থেকে সংসদ সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রাথমিক জীবন  গোলাম সরোয়ার টুকু বরগুনা জিলা স্কুলে পড়াশোনা করেন।   রাজনৈতিক জীবন  ১৯৮৯ সালে গোলাম সরোয়ার টুকু বরগুনা কলেজ ছাত্রলীগের সভাপতি নির্বাচিত হন। তিনি দুইবার বরগুনা সরকারি কলেজের ভিপি নির্বাচিত হন। ১৯৯১ সালে তিনি জেলা ছাত্রলীগের সভাপতি নির্বাচিত হয়ে ১৯৯৪ সাল পর্যন্ত দায়িত্ব পালন করেন।  ১৯৯৪ সালে তিনি বাংলাদেশ ছাত্রলীগের সহ সাংগঠনিক সম্পাদক হন। এই পদে তিনি ১৯৯৮ সাল পর্যন্ত বহাল থাকেন। ১৯৯৮ থেকে ২০০২ সাল পর্যন্ত তিনি বাংলাদেশ ছাত্রলীগের পরিবেশ বিষয়ক সম্পাদক হিসেবে দায়িত্ব পালন করেন। ২০০৫ সালে তিনি বরগুনা জেলা আওয়ামী লীগের সাংগঠনিক সম্পাদক হন ও ২০২২ সাল এ পদে দায়িত্ব পালন করেন।  দ্বাদশ জাতীয় সংসদ নির্বাচনে তিনি স্বতন্ত্র প্রার্থী হিসেবে অংশ নেন। নির্বাচনে তিনি ৬১,৭৪২টি ভোট পান ও তার নিকটতম প্রতিদ্বন্দ্বী প্রার্থী গোলাম সরোয়ার ফোরকান ৫৭,৮৭৪ ভোট পান।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বরগুনা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:বরগুনার ব্যক্তি বিষয়শ্রেণী:বরগুনা জিলা স্কুলের প্রাক্তন শিক্ষার্থী বিষয়শ্রেণী:বরগুনা সরকারি কলেজের প্রাক্তন শিক্ষার্থী
স্থানীয়ভাবে লাল শাহবাজ দরগা নামে পরিচিত ইব্রাহিমের মাজার টি ভারত এর গুজরাটের কচ্ছ জেলার ভদ্রেশর এ প্রায় ১১৬০ সালের দিকে নির্মিত হয়েছিল। এটি ভারতের প্রাথমিক ইসলামিক স্মৃতিস্তম্ভগুলির মধ্যে অন্যতম।মাজারটি ভুলভাবে লাল শাহবাজ কলন্দর এর বলে দাবি করা হয়, যার মাজারটি পাকিস্তানে অবস্থিত।    মাজার  মাজারটি একটি ছোট প্রাচীর ঘিরে একটি বর্গাকার পিরামিড আকৃতির গম্বুজ রয়েছে, যার অভ্যন্তর গোলাকার এবং প্রাচীরের বিপরীতে আটটি স্তম্ভ রয়েছে। বারান্দার ছাদটি সমতল , ৯×৩ টি ছোট স্কোয়ারে বিভক্ত, প্রতিটির ভিতরে পদ্ম ফুল রয়েছে। লতা-অলঙ্কারযুক্ত প্রধান প্রাচীর এর উপরে আর্কিট্রেভের বৃত্তাকার, বড় স্কোয়ার কুফিক অক্ষরে আরব শিলালিপির একটি গভীর রেখা রয়েছে এবং প্রাচীরের ডান প্রান্তে শিলালিপির দুটি লাইন রয়েছে। ময়দানের কয়েকটি কবরে কুফিক শিলালিপিও রয়েছে। ১১৬০ সালে নির্মিত এই এপিগ্রাফ টি ভারতের কুফিক স্ক্রিপ্টের প্রথম ব্যবহার হিসেবে চিহ্নিত হয়। স্মৃতিস্তম্ভের একটি শিলালিপি অনুসারে এটি ইব্রাহিমের মাজার।    Alt URL    ইসলামে ইব্রাহিম (ইব্রাহিম)   তথ্যসূত্র      হযরত ইব্রাহিমের সমাধি , Islamiclandmarks.com  বিষয়শ্রেণী:কচ্ছ জেলা বিষয়শ্রেণী:ইসলামি মাজার
রিচি সোলায়মান একজন বাংলাদেশী টেলিভিশন অভিনেত্রী এবং মডেল। তিনি ৪০টির বেশি বাংলা ধারাবাহিক নাটকে অভিনয় করেছেন, দেড় শতাধিক বা তার অধিক খন্ড নাটকে অভিনয় করেছেন। আরো অভিনয় করেছেন একক নাটক, টেলিছবি ও বিজ্ঞাপনে।   শৈশব  রিচি সোলায়মান বাংলাদেশের নীলফামারীতে জন্মগ্রহণ করেন। তার বাবা এম. এম. সোলায়মান একজন ব্যবসায়ী। রিচি সোলায়মান ঢাকায় সেন্ট জুডস্ টিউটোরিয়াল বিদ্যালয় থেকে তার প্রাথমিক শিক্ষাগ্রহণ করেন। বিদ্যালয়ের শিক্ষাগ্রহণের পর তিনি ইউনিভার্সিটি অব এশিয়া প্যাসিফিক থেকে ব্যবসা প্রশাশনে স্নাতক (বিবিএ) সম্পন্ন করেন।   কর্মজীবন  রিচি সোলায়মান ১৯৯৮ সালে বিটিভিতে প্রচারিত ফারুখ ভুঁইয়া প্রযোজিত টনি ডায়েসের বিপরীতে "বেলা ও বেলা" নাটকে অভিনয়ের মাধ্যমে অভিনেত্রী হিসেবে তার কর্মজীবন শুরু করেন। তিনি নিজেকে বাংলাদেশী মিডিয়ার অন্যতম প্রধান অভিনেত্রী এবং দক্ষ নৃত্যশিল্পী হিসেবে প্রতিষ্ঠিত করেন। তিনি ৪০টিরও বেশি টেলিভিশন ধারাবাহিক নাটকে কাজ কাজ করেছেন। ২০১৫ সাল পর্যন্ত সোলাইমান অনেক বিখ্যাত টেলিফিল্ম, নাটক, সিরিয়াল, টিভি বিজ্ঞাপনে কাজ করেন। বড় পর্দায় তার অভিষেক ঘটে শাহনেওয়াজ কাকলী পরিচালিত নীরব প্রেম চলচ্চিত্রে অভিনয়ের মাধ্যমে।   কাজ   চলচ্চিত্র  নীরব প্রেম (অমুক্তিপ্রাপ্ত জানুয়ারি ১৩ অনুযায়ী)  নাটক  বছর শিরোনাম লেখক/পরিচালক সহ-শিল্পীটীকা   আবেগ        যৌতুকের কৌতুক  আজিজুল হাকিম    সোনার ময়না পাখি        সুখতারা        ফুচকা বিলাস        সাতকাহন       রুবি রায়        পিপাসা  জাহিদ হাসান ,       বীরপুরুষ বশীকরণ  শিমুল    অন্তরে বৈরাগী    জাহিদ হাসান      একজন এসেছিল  মিলন    লোডশেডিং  মাহফুজ     অপেক্ষার বৃষ্টি চয়নিকা চৌধুরী  অপূর্ব   অনলাইন ডট কম   জাহিদ হাসান     যেতে পারি কিন্তু কেন যাবো চয়নিকা চৌধুরী অপূর্ব    সুখের বৈঠাচয়নিকা চৌধুরী  অপূর্ব     আলোছায়ায়চয়নিকা চৌধুরী অপূর্ব     এই দিনের অপেক্ষায়চয়নিকা চৌধুরী  অপূর্ব     দুজনে দেখা হলো চয়নিকা চৌধুরী  অপূর্ব              আরও দেখুন   আফসানা মিমি   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী অভিনেত্রী বিষয়শ্রেণী:বাংলাদেশী মডেল‏‎ বিষয়শ্রেণী:বাংলাদেশী নাট্য অভিনেত্রী বিষয়শ্রেণী:বাঙালি টেলিভিশন অভিনেত্রী
ডাক্তারী পরিভাষায় চর্ম সংক্রান্ত জটিলতা হচ্ছে এমন অবস্থা যখন শরীরের আচ্ছাদন তন্ত্র-যা মানবদেহকে আবৃত করে রাখে এবং যেখানে অন্তর্ভুক্ত রয়েছে ত্বক, চুল, নখ এবং সংশ্লিষ্ট পেশী এবং গ্রন্থিগুলো তাকে প্রভাবিত করে বা আক্রান্ত করে । এই তন্ত্রের প্রধান কাজ হচ্ছে বাইরের বিরূপ পরিবেশের বিরুদ্ধে একটি বাধা হিসেবে কাজ করা ।  শরীরের কোন কোন অংশে চর্মরোগ হতে পারে  শরীরের চামড়ার ওজন গড়ে ৪ কেজি (৮.৮ পাউণ্ড) হয়ে থাকে, যা প্রায় ২ বর্গ মিটার (প্রায় ২২ বর্গ ফুট) এলাকা জুড়ে থাকে, এবং তিনটি স্বতন্ত্র স্তর: বহিস্ত্বক, অন্তস্ত্বক, এবং ত্বকনিম্নস্থ কোষ সমন্বয়ে গঠিত ।  এপিডার্মিস  এপিডার্মিস হচ্ছে শরীরের ত্বকের সবচেয়ে উপরের স্তর, বিভিন্ন স্তর বিশিষ্ট একটি স্কোয়ামাস কোষ যুক্ত স্তর: যেখানে রয়েছে স্ট্রাটাম কর্নিয়াম, স্ট্রাটাম লুসিডাম, স্ট্রাটাম গ্রানিউলুসাম, স্ট্রাটাম স্পিনোসাম এবং স্ট্রাটাম ব্যাসালে ।  ডার্মিস  ডার্মিস হচ্ছে এপিডার্মিস এবং সাবকিউটেনিয়াস টিস্যু (ত্বকনিম্নস্থ কোষ) এর মধ্যবর্তী স্তর, যা দুটি বিভাগে গঠিত, পাপিলারি ডার্মিস এবং রেটিকিউলার ডার্মিস ।  সাবকিউটেনিয়াস টিস্যু (ত্বকনিম্নস্থ কোষ)  সাবকিউটেনিয়াস টিস্যু হচ্ছে ডার্মিস এবং অন্তর্নিহিত ফ্যাসিয়ার মধ্যবর্তী চর্বির একটি স্তর ।  চর্ম রোগসমূহ  একটি বিস্তারিত তালিকা দেখার জন্য, চর্ম সংক্রান্ত জটিলতার তালিকা দেখুন । ত্বকের রোগ চামড়া সংক্রমণ এবং ত্বক নিওপ্লাজম (ত্বক ক্যান্সার সহ) অন্তর্ভুক্ত করে থাকে ।  ইতিহাস  ১৫৭২ সালে, ইতালির জেরোনিমো মার্কিউরালি অব ফোরলি, ডি মরবিস কিউটানিস (অনুবাদ করা হয়েছে "ত্বকের রোগের উপর") রচনা করেন । এটি ত্বক সংক্রান্ত প্রথম বৈজ্ঞানিক রচনা হিসেবে গণ্য করা হয় ।  রোগ নির্ণয় পদ্ধতি  ত্বক এবং তার উপাঙ্গ গুলোর যথাযথ পরীক্ষা, পাশাপাশি শ্লেষ্মা ঝিল্লি পরীক্ষা, চর্ম সংক্রান্ত সমস্যায় ক্ষেত্রে একটি সঠিক রোগ নির্ণয়ের পদ্ধতি । এই অবস্থার চার্ম পৃষ্ঠ পরিবর্তনের সঙ্গে উপস্থিত অধিকাংশই আখ্যায়িত "ক্ষত   তথ্যসূত্র   বিষয়শ্রেণী:চর্মরোগ
চিহিলসিতুন (, যার অর্থ "চল্লিশ স্তম্ভ"), এছাড়াও বানান চেহেল সুতুন, চেলসুতুন, চিহিল সুতুন বা চিহিলসুতুন আফগানিস্তানের দক্ষিণ কাবুলের একটি এলাকা, জেলা ৭ এর অংশ।   ইতিহাস  এটির নামকরণ করা হয়েছে চিহিলসিতুন প্রাসাদ, একটি বাগান এবং প্যাভিলিয়ন যা মূলত ১৯ শতকের শেষের দিকে তৎকালীন আমির আবদুর রহমান খান একই স্থানে তৈরি করেছিলেন। ঐতিহাসিক মানচিত্রগুলো প্রাসাদ এবং এলাকা উভয়কেই হেন্দাকি বলে উল্লেখ করে।  প্রাসাদের স্মারক ফলকটি ১৮৮৮ সালে স্থাপন করা হয়েছিল। এটি তার উত্তরসূরি হাবিবুল্লাহ খান দ্বারা পাকা হাঁটার পথ এবং মার্বেল ফোয়ারা দিয়ে প্রসারিত করা হয়েছিল। এটি ২০ শতকের সময়কালে একটি রাষ্ট্রীয় অতিথিশালা হিসাবে ব্যবহৃত হয়েছিল, বিশেষত মার্কিন প্রেসিডেন্ট ডোয়াইট আইজেনহাওয়ার এবং সোভিয়েত নেতা নিকিতা খ্রুশ্চেভের পরিদর্শনকারী বাসভবন এবং কমিউনিস্ট যুগে এটি একটি সরকারি মিডিয়া হাব হিসাবে ব্যবহৃত হয়েছিল। সাইটটি গৃহযুদ্ধের কারণে ব্যাপকভাবে ক্ষতিগ্রস্ত হয়েছিল এবং ২০১৯ সালে এটি সম্পূর্ণরূপে পুনর্নির্মাণ এবং পুনরায় খোলার আগে বছরের পর বছর ধরে ধ্বংসস্তূপে পড়েছিল।  চিহিলসিতুন শহরের নগর এলাকার উপকণ্ঠে অবস্থিত, কাবুল নদীর ঠিক পূর্বে যা দক্ষিণে চাহার আসিয়াবের দিকে প্রবাহিত হয়। চিহিলসিতুন রোড এটিকে উত্তরে মধ্য কাবুলের দিকে এবং পশ্চিমে দারুলমানকে সংযুক্ত করেছে। জেলা ৭ এর অন্যান্য স্থানের মত এটি একটি অপরিকল্পিত এবং সাধারণত দরিদ্র এলাকা।Community Scorecard of Kabul Municipality 2016  Integrity Watch Afghanistan   চিত্রশালা    আরও দেখুন    বাগে বাবর   তথ্যসূত্র    বহিঃসংযোগ    আগা খান ট্রাস্ট ফর কালচার দ্বারা চিহিলসিতুন গার্ডেন (ভিডিও ফেব্রুয়ারী ১৪, ২০১৯)  চিহিলসিতুন গার্ডেন এবং প্রাসাদ পুনর্বাসন (ভিডিও সেপ্টেম্বর ১৯, ২০১৮) বিষয়শ্রেণী:আফগানিস্তানের ভবন ও স্থাপনা বিষয়শ্রেণী:আফগানিস্তানের প্রাসাদ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
রায়ান জিরো খ্রাভেনবার্খ (; জন্ম: ১৬ মে ২০০২; রায়ান খ্রাভেনবার্খ নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে জার্মান ক্লাব বায়ার্ন মিউনিখ এবং নেদারল্যান্ডস জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০১৭ সালে, খ্রাভেনবার্খ নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় চার বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ১১ ম্যাচে ১টি গোল করেছেন।  প্রারম্ভিক জীবন রায়ান জিরো খ্রাভেনবার্খ ২০০২ সালের ১৬ই মে তারিখে নেদারল্যান্ডসের আমস্টারডামে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল খ্রাভেনবার্খ নেদারল্যান্ডস অনূর্ধ্ব-১৬, নেদারল্যান্ডস অনূর্ধ্ব-১৭, নেদারল্যান্ডস অনূর্ধ্ব-১৯ এবং নেদারল্যান্ডস অনূর্ধ্ব-২১ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। ২০১৭ সালের ৩১শে জানুয়ারি তারিখে তিনি প্রীতি ম্যাচে প্রজাতন্ত্রী আয়ারল্যান্ড অনূর্ধ্ব-১৫ দলের বিরুদ্ধে ম্যাচে নেদারল্যান্ডস অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের নেদারল্যান্ডস অনূর্ধ্ব-২১ দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল নেদারল্যান্ডস  ২০২১  ১০  ১ ২০২২  ১  ০ সর্বমোট  ১১  ১  তথ্যসূত্র  বহিঃসংযোগ                       বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার বিষয়শ্রেণী:নেদারল্যান্ডসের আন্তর্জাতিক ফুটবলার বিষয়শ্রেণী:এএফসি আয়াক্সের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইয়ং আয়াক্সের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:এরস্টে ডিভিজির খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ওলন্দাজ প্রবাসী পুরুষ ফুটবলার
ইশ্ক কি দাস্তান - নাগমণি হল একটি ভারতীয় হিন্দি ভাষার অতিপ্রাকৃত নাটক এবং অলীক ধারার ভারতীয় টেলিভিশন সিরিজ যা শূণ্য স্কোয়ার প্রোডাকশন দ্বারা নির্মিত, যেটি ১৩ জুন ২০২২-এ দঙ্গল টিভিতে প্রিমিয়ার হয়েছিল। সিরিজে অভিনয় করছেন আলেয়া ঘোষ, আদিত্য রেডিজ, পবিত্রা পুনিয়া।   সারাংশ  নাগমণি দুটি অতিপ্রাকৃত প্রাণীর একটি অমর প্রেমের গল্পকে মূর্ত করে যারা একটি ডাইনির লোভের শিকার হয়। এটি আকৃতি পরিবর্তনকারী নাগ-নাগিন এবং নাগিনের কাছে থাকা জীবনদাতা রত্ন অর্জনের মাধ্যমে অমরত্বের সন্ধানকারী দুষ্ট ডাইনির অন্তহীন লোভের মধ্যে একটি প্রেমের গল্প সৃষ্টি করে।   অভিনয়ে   আলেয়া ঘোষ , পারো এর চরিত্রে  আদিত্য রেডিজ, শঙ্কর এর চরিত্রে  পবিত্রা পুনিয়া, মোহিনী এর চরিত্রে  শুভলক্ষী দাস, নন্দা এর চরিত্রে  নেহা যাদব, রম্ভা এর চরিত্রে   তথ্যসূত্র   বিষয়শ্রেণী:২০২২-এ অভিষিক্ত ভারতীয় টেলিভিশন ধারাবাহিক বিষয়শ্রেণী:মুম্বইয়ের পটভূমিতে টেলিভিশন অনুষ্ঠান বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:দঙ্গল টিভির মৌলিক অনুষ্ঠান বিষয়শ্রেণী:ভারতীয় নাট্য টেলিভিশন ধারাবাহিক বিষয়শ্রেণী:ভারতীয় টেলিভিশন নাটক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়। 	  ফলাফল ছিল: অপসারণ, অবিশ্বকোষীয় তালিকা, আরবী বা বাংলা উইকিঅভিধানে শব্দগুলি যোগ করা যেতে পারে। -- বোধিসত্ত্ব (আলাপ) ১৮:২৪, ১৭ মার্চ ২০১৫ (ইউটিসি) কুরআনের মৌলিক শব্দাবলী ২০১-৩০০   – (অপসারণের প্রস্তাবনা দেখুনলগ দেখুন) () অবিশ্বকোষীয় তালিকা, উইকি অভিধানে স্থানান্তর করা যেতে পারে। Ibrahim Husain Meraj (আলাপ) ১৪:০৭, ১৭ মার্চ ২০১৫ (ইউটিসি)
thumb|upright=2|300px|Baseline water stress per region: the ratio of total annual water withdrawals to total available annual renewable supply, accounting for upstream consumptive use  জল দুষ্প্রাপ্যতা বলতে বুঝায়  জলের চাহিদা পুরনে অপর্যাপ্ত সুপেয় পানির উৎসের অভাব। এটি প্রতিটি মহাদেশের উপর প্রভাব ফেলবে এবং পরবর্তী দশকে সম্ভাব্য সর্বাধিক প্রভাব ফেলবে যা  ওয়ার্ল্ড ইকোনমিক ফোরাম দ্বারা  বিশ্বব্যাপী ঝুঁকির হিসেবে ২০১৫ সালে তালিকাভুক্ত হয়েছে। এটি আংশিক বা প্রকাশকৃত দাবির কোন সন্তুষ্টি, জলের পরিমাণ ও গুণ এর জন্য অর্থনৈতিক প্রতিযোগিতা, ব্যবহারকারীদের মধ্যে বিরোধ, ভূগর্ভস্থ পানি অব্যহত হ্রাস যা পরিবেশের উপর নেতিবাচক প্রভাব ফেলবে। বিশে্র  জনসংখ্যার দুই-তৃতীয়াংশ (৪.0 বিলিয়ন মানুষ)) বছরের অন্তত ১ মাস গুরুতর পানি সংকটের সমমুখীন হয়। পৃথিবীর প্রায় অর্ধ মিলিয়ন মানুষ  সারাবছরে গুরুতর পানির সংকটের মুখোমুখি হয়। পৃথিবীর সবচেয়ে বড় শহরগুলির অর্ধেকের বেশি ই পানি সংকটের সম্মুখীন হয়।  যদিও পৃথিবীর নিছক 0.0১৪% জল উভয়ই সতেজ  এবং সহজেই প্রবেশযোগ্য (অবশিষ্ট পানি, ৯৭% লবণাক্ত এবং ৩% এর চেয়ে কম পরিমাণে প্রবেশ করা কঠিন), টেকনিক্যালিভাবে, বিশ্বজুড়ে প্রচুর পরিমাণে মিষ্টি পানি রয়েছে স্কেল, মানবতার জন্য দ্বারা পেতে যাইহোক, অসম বিতরণ (জলবায়ু পরিবর্তনের দ্বারা উত্তেজিত) কারণে কিছু খুব ভিজা এবং কিছু শুষ্ক ভৌগোলিক অবস্থানের ফলে, সাম্প্রতিক দশক বিশ্বব্যাপী মিঠা পানির চাহিদার একটি তীব্র বৃদ্ধি, মানবতার একটি জল সংকট সম্মুখীন হয়, চাহিদা দ্বারা সরবরাহ প্রবাহিত প্রত্যাশিত ২০৩০ সালে ৪০%, যদি বর্তমান প্রবণতা অব্যাহত থাকে।.  তথ্যসূত্র  বহিঃসংযোগ   The World Bank's work and publications on water resources  BBC News World Water Crisis Maps  Water Crisis Information Guide – From Middletown Thrall Library. Subjects include: Drinking Water, Government Information, International Challenges and Efforts, Global Water Issues, Oceanography, Sea Levels, Desalination, Water Scarcity, Pollution and Contaminants, Conservation and Recycling, News and Special Reports, and library catalog subject headings for further research.  বিষয়শ্রেণী:পরিবেশ অর্থশাস্ত্র বিষয়শ্রেণী:পরিবেশের উপরে প্রভাব বিস্তারকারী মানব কর্মকাণ্ড বিষয়শ্রেণী:ভবিষ্যৎ বিদ্যা বিষয়শ্রেণী:বৈশ্বিক প্রাকৃতিক পরিবেশ বিষয়শ্রেণী:পানি সরবরাহ বিষয়শ্রেণী:পানি-বিষয়ক পরিবেশগত বিষয় বিষয়শ্রেণী:ঝুঁকি ব্যবস্থাপনা বিষয়শ্রেণী:পানি বিষয়শ্রেণী:পানি শোধন বিষয়শ্রেণী:পরিবেশের উপর মানুষের প্রভাব
নিচের লেখচিত্র উইকিপিডিয়া নিবন্ধে হিন্দি ও বাংলা আন্তর্জাতিক ধ্বনিমূলক বর্ণমালা (আ-ধ্ব-ব) কোন উচ্চারণ প্রতিনিধিত্ব করে তা  প্রদর্শন করে।   দেখুন হিন্দি-উর্দু ধ্বনিবিজ্ঞান আরও পুঙ্খানুপুঙ্খ হিন্দুস্থানী ধ্বনি আলোচনার জন্য।  চাবি    ব্যঞ্জনধ্বনি আ-ধ্ব-বপ্রতিবর্ণীকরণ  হিন্দি  উর্দু  বাংলা সমতুল্যব্ ब  ب  বই ভ্ भ  بھ  ভয় দ্ द  د  দই  ধ্ ध  دھ  ধনীড্ ड  ڈ  ডগমগ ঢ্ ढ  ڈھ  ঢলাঢলিজ্ ज  ج  জবা ঝ্ झ  جھ  ঝটিকাফ়্ फ़  ف  ফসল (কিন্তু উষ্ম অঘোষ), ইংরেজি fogগ্ ग  گ  গল্প ঘ্ घ  گھ  ঘণ্টাগ় ग़  غ  ফরাসি r-এর মতোহ্ ः  ح، ه  হয়হ্ ह  সুহাসয়্ य  ی  নয়নক্ क  ک  কলরবখ্ ख  کھ  খবরল্ ल  ل  কলমম म  م  মন্দিরমসজিদন न  ن  নদীণ ण  ن  দণ্ড-এর ণঞ্ ञ  ن  পঞ্চ-এর ঞপ্ प  پ  পরেশ ফ্ फ  پھ  ফসল (কিন্তু মহাপ্রাণ অঘোষ)ক্ব क़  ق  কলরব (কিন্তু আলজিহ্বীয়)র্ र  ر  পরশড়্ ड़  ڑ  খড়ম ঢ়্ ढ़  ڑھ  গাঢ়স্ स  ث، س، ص  সিনেমাষ্ ष  ش/س  কষ্ট-এর ষশ্ श  ش  অবশ ত্ त  ت، ط  তলা থ্ थ  تھ  শপথট্ ट  ٹ  কপাট ঠ্ ठ  ٹھ  কাঠচ্ च  چ  চশমা ছ্ छ  چھ  মাছহিন্দি এবং উর্দু ভাষায় ,  এবং মধ্যবর্তী [] হল সহধ্বনি। কিছু শব্দ  দিয়ে উচ্চারিত হয়, যেমন व्रत (ভ়্রাত্)। আবার কিছু শব্দ  দিয়ে উচ্চারিত হয়, যেমন पकवान (প্যকৱান, "রান্না করা খাদ্য")।ভ়্ व  و  সৌভিক (কিন্তু উষ্ম অঘোষ)ৱ্ আওয়াজখ়্ ख़  خ  শখজ় ज़  ذ، ز، ض، ظ  স-এর ঘোষীভূত রূপ, ইংরেজি zeroঝ়্ झ़  ژ  শ-এর ঘোষীভূত রূপ, ইংরেজি television স্বরধ্বনি আ-ধ্ব-ব  হিন্দি  উর্দু  বাংলা সমতুল্য আ आ, पा  آ, بَا  আম, লাল এ ए, पे  اے، بے  এল অ্যা ऐ, पै  اَے، بَے  এক/ɛ/ occurs as a conditioned allophone of /ə/ in proximity of an /h/, if /h/ is surrounded on both sides by schwas. Mostly, the second schwa undergoes syncopation and the resultant is just an /ɛ/ preceeding an /h/.অ্য अ, प  اَ، بَ  মধ্য আ, ইংরেজি agenda  and  are neutralized to  at the end of a word.ঈ ई, पी  اِی، بِی  কিইই इ, पि  اِ، بِ  ইট, ডিম ও ओ, पो  او، بو  ওল অ औ, पौ  اَو، بَو  অল্প  ঊ ऊ, पू  اُو، بُو  কুউ উ उ, पु  اُ، بُ  উট, উল  ঁ ँ  ـں  চাঁদ-এর চন্দ্রবিন্দু   Suprasegmentals আ-ধ্ব-ব    stress (placed before stressed syllable)  doubled consonant   পাদটীকা   হিন্দি বিষয়শ্রেণী:প্রতিবর্ণীকরণ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল। শিক্ষাপ্রতিষ্ঠান হিসেবে বিশেষ কোনো গুরুত্বপূর্ণ ঘটনা বা বিষয়ের সাথে সম্পর্ক যুক্ত নয় এবং সরকারি প্রতিষ্ঠানও নয়; এছাড়াও, এটি অতি পুরাতন প্রতিষ্ঠানও নয় বিধায় উল্লেখযোগ্যতার মানদণ্ডে উত্তীর্ণ নয়। Ashiq Shawon (আলাপ) ১২:০২, ২২ অক্টোবর ২০২৪ (ইউটিসি) :হরিশ্চর ইউনিয়ন হাইস্কুল এন্ড কলেজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () ১০০ বছরের পুরনো প্রতিষ্ঠান নয় অথবা সরকারি প্রতিষ্ঠানও নয় কিংবা WP:GNG ও পূরণ করেনা। এছাড়া বিশ্বকোষীয় মানেও লিখা নয়। –TANBIRUZZAMAN (💬) ১১:১১, ৪ অক্টোবর ২০২৪ (ইউটিসি) এছাড়া আলাদা করে প্রস্তাবনা না দিয়ে একই অপসারণ যুক্তিতে আরও কিছু নিবন্ধ:   –TANBIRUZZAMAN (💬) ১১:২১, ৪ অক্টোবর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তীব্র শ্বাসকষ্টমূলক রোগলক্ষণসমষ্টি বলতে এক ধরনের সঙ্কটজনক শ্বাসযন্ত্রীয় (ফুসফুসীয়) বিকলাবস্থাকে বোঝায়, যা ফুসফুসের প্রায় সর্বত্র জুড়ে দ্রুততার সাথে প্রদাহের সূত্রপাতের কারণে সৃষ্ট হয়। একে ইংরেজিতে অ্যাকিউট রেসপিরেটরি ডিসট্রেস সিনড্রোম () বা সংক্ষেপে এআরডিএস (ARDS) বলা হয়। এই রোগের লক্ষণগুলোর মধ্যে রয়েছে শ্বাসকষ্ট, দ্রুত শ্বাস নেওয়া, এবং ত্বকের রং নীলচে হয়ে যাওয়া। প্রায়ক্ষেত্রেই এই রোগ থেকে সেরে ওঠা ব্যক্তিদের জীবনের মান অনেকাংশে হ্রাস পায়।  তীব্র শ্বাসকষ্টমূলক রোগলক্ষণসমষ্টিতে আক্রান্ত হওয়ার সম্ভাব্য কারণগুলোর মধ্যে রয়েছে জীবাণুদূষণ, অগ্ন্যাশয় প্রদাহ, মারাত্মক আঘাত, ফুসফুস প্রদাহ (নিউমোনিয়া), এবং ফুসফুসীয় অভিশ্বসন। শরীরের বেশ কিছু অভ্যন্তরীণ স্বাভাবিক কার্যপ্রক্রিয়া ব্যাহত হওয়া ফুসফুসের এই প্রাণঘাতী জটিলতা সৃষ্টির জন্য দায়ী। এই কার্যপ্রক্রিয়াগুলোর মধ্যে রয়েছে, ফুসফুসের অভ্যন্তরে থাকা অতিক্ষুদ্র বায়ুস্থলীগুলির  প্রাচীরের কোষগুলোর গণহারে ক্ষতিগ্রস্ত হওয়া, ফুসফুসীয় পৃষ্ঠতল সক্রিয়কারকের  অকার্যকারিতা, শরীরের অনাক্রম্যতন্ত্র অতিমাত্রায় সক্রিয় হওয়া, এবং শরীরের রক্ত জমাট বাঁধার নিয়ন্ত্রণ ব্যবস্থার অকার্যকারিতা। শরীরের অতিগুরুত্বপূর্ণ এসব অভ্যন্তরীণ কার্যক্রমে অস্বাভাবিকতার ফলে ফুসফুসের অক্সিজেন ও কার্বন ডাই অক্সাইড আদান-প্রদানের ক্ষমতা মারাত্মকভাবে হ্রাস পায়। উদ্বুদ্ধ অক্সিজেনের অনুপাত (PaO2/FiO2 অনুপাত) ৩০০ মিলিমিটার মার্কারি চাপের (mmHg) নিচে থাকলে এবং একই সাথে ধনাত্মক প্রান্তীয় নিঃশ্বসন চাপ বা পিইইপি-র মাত্রা ৫ সেন্টিমিটার পানি চাপের (cmH2O) বেশি হলে রোগী তীব্র শ্বাসকষ্টমূলক রোগলক্ষণসমষ্টিতে (এআরডিএস-এ) আক্রান্ত হিসেবে নিশ্চিত হওয়া সম্ভব। তবে এই মাত্রা নির্ণয়ের সময় রোগীর যদি হৃৎপিণ্ড সংক্রান্ত সমস্যার কারণে ফুসফুসীয় জলসঞ্চয় বা শোথ  সৃষ্টি হয় তবে সেই সংক্রান্ত চাপকে বিবেচনায় এনে তা হিসাব থেকে অবশ্যই বাদ দিতে হবে।  বিশ্বব্যাপী প্রতি বছর ৩০ লক্ষেরও বেশি মানুষ তীব্র শ্বাসকষ্টমূলক রোগলক্ষণসমষ্টিতে বা এআরডিএস-এ আক্রান্ত হয়। সর্বপ্রথম ১৯৬৭ সালে এই শারীরিক জটিলতার কথা বর্ণনা করা হয়। বর্ণনার প্রথম দিকে সদ্য জন্ম নেওয়া শিশুদের ক্ষেত্রে প্রযোজ্য নবজাতকের শ্বাসকষ্টমূলক রোগলক্ষণসমষ্টি (ইনফ্যান্ট রেসপিরেটরি ডিসট্রেস সিনড্রোম Infant Respiratory Distress Syndorme) থেকে এটিকে আলাদা করতে এর নাম প্রাপ্তবয়স্ক শ্বাসকষ্টমূলক রোগলক্ষণসমষ্টি (অ্যাডাল্ট রেসপিরেটরি ডিসট্রেস সিনড্রোম Adult Respiratory Distress Syndorme) রাখা হয়। কিন্তু পরবর্তীতে আন্তর্জাতিকভাবে সিদ্ধান্ত নিয়ে "অ্যাকিউট রেসপিরেটরি ডিসট্রেস সিনড্রোম"-কে সবচেয়ে প্রযোজ্য ইংরেজি পরিভাষা হিসেবে স্বীকৃতি প্রদান করা হয়, কারণ সকল বয়সের ব্যক্তিই এই রোগে আক্রান্ত হতে পারেন। শিশুদের ক্ষেত্রে এবং রোগ নির্ণয়ের জন্য প্রয়োজনীয় দক্ষতা ও প্রযুক্তিগত সীমাবদ্ধতার কারণে এই রোগ নির্ণয়ের জন্য অবস্থানভেদে বিভিন্ন রকম মানদণ্ড অনুসরণ করা হয়।   পূর্বাভাস  তীব্র শ্বাসকষ্টমূলক রোগলক্ষণসমষ্টিতে আক্রান্তদের সামগ্রিক ফলাফল খুব ভালো নয়। এই রোগে মৃত্যুবরণের হার প্রায় ৪০%।   তথ্যসূত্র    গ্রন্থ ও রচনাপঞ্জি              বহিঃসংযোগ    এআরডিএস নেট — এনআইএইচ / এনএইচএলবিআই এআরডিএস নেটওয়ার্ক   তীব্র শ্বাসকষ্টমূলক রোগলক্ষণসমষ্টি (এআরডিএস) সহায়তা কেন্দ্র — তীব্র শ্বাসকষ্টমূলক রোগলক্ষণসমষ্টিতে (এআরডিএস) আক্রান্ত রোগীদের জন্য তথ্য  বিষয়শ্রেণী:নিবিড় পরিচর্যা চিকিৎসাবিজ্ঞান বিষয়শ্রেণী:মৃত্যুর কারণ বিষয়শ্রেণী:শ্বসন শারীরতত্ত্ব বিষয়শ্রেণী:শ্বসনতন্ত্র আক্রমণকারী সিনড্রোম
মাটিয়াবাগ হাওয়াখানা  (ইংরাজী: Matiabag Palace or Matiabag Hawakhana) আসাম-এর ধুবড়ী জেলার গৌরীপুর-এর কাছে ৩১নং জাতীয় সড়কের কাছে অবস্থিত। এই ঐতিহ্যপূর্ণ প্রাসাদটি গদাধর নদীর পারে মাটিয়াবাগ টিলার উপর গৌরীপুরের জমিদার রাজা প্রভাত চন্দ্র বরুয়া নির্মাণ করিয়েছিলেন। অবসর বিনোদনের কারণে নির্মাণ করা এই রাজহাভেলিটি মাটিয়াবাগ হাওয়াখানা নামে প্রসিদ্ধ। এই প্রাসাদটিতে ভারতীয় ছায়াছবির আদিপুরুষ স্বরূপ স্বর্গীয় প্রমথেশ চন্দ্র বরুয়া শৈশবকাল কাটান। তদুপরি এখানে বিখ্যাত গোয়ালপাড়িয়া লোকগীতি শিল্পী প্রতিমা বড়ুয়া পাণ্ডে এবং হস্তীকন্যা খ্যাত পার্বতী বড়ুয়া বসবাস করেছিলেন। এখানে অনেক ছায়াছবির শুটিং করা হয়েছে।Wikimapia Info  এখন রাজপ্রাসাদটি একটি সংগ্রহশালায় পরিণত করা হয়েছে।  বুরঞ্জী লোকবিশ্বাস মতে এবার রাজা প্রতাপ চন্দ্র বরুয়া (রাঙামাটির জমিদার) শিকার করতে এসে এই স্থানে একটি ভেকুলী একটি সাপকে খেতে থাকার এক অদ্ভুত দৃশ্য দেখা পান। তিনি দেবী মহামায়ার ভক্ত ছিলেন এবং একে দেবী দেওয়া কোনো বিশেষ ইঙ্গিত বলে মেনে নিয়েছিলেন। পরে তিনি এখানে দেবী মহামায়ার একটি মন্দির নির্মাণ করেন এবং এই স্থানটিকে গৌরীপুর বলে নামকরণ করেন ("গৌরী" হচ্ছে মহামায়ার অন্য একটি নাম)। সাথে তিনি নিজ জমিদারির সদর রাঙামাটির (বর্তমান বাংলাদেশে) থেকে গৌরীপুরে স্থানান্তর করেন। যদিও আধুনিক গৌরীপুর শহরের রূপরেখা রাজা প্রতাপ চন্দ্র বরুয়া তৈরি করেছিলেন, এই শহরের সৌন্দর্যবর্দ্ধনর কাজ করেছিলেন প্রভাত চন্দ্র বরুয়া। প্রভাত চন্দ্র বরুয়া অনেক জনহিতকর কাজ করে গিয়েছেন। চিকিৎসালয় নির্মাণ, শিক্ষাবিস্তার, সাহিত্য-সংস্কৃতির পৃষ্ঠপোষকতা করা ছাড়াও তিনি রাস্তা, বাগিচা, পুষ্করিণী এবং অনেকগুলি ভবন নির্মাণ করেছিলেন। তিনি গৌরীপুরে রাজহাভেলি এবং মূলতঃ অবসর বিনোদনের জন্য মাটিয়াবাগ টিলার উপর হাওয়াখানা নির্মাণ করেছিলেন।  যাতায়াত ধুবুরী থেকে গৌরীপুর পর্যন্ত দূরত্ব ৯ কি:মি: এবং গুয়াহাটি থেকে গৌরীপুরের দূরত্ব হল ২৬১ কি:মি:। ধুবুরী হচ্ছে গৌরীপুরের নিকটতম রেলওয়ে স্টেশন। এর নিকটতম সক্রিয় বিমানবন্দর হচ্ছে গুয়াহাটি (২৬১ কি:মি:) এবং বাগদোগরা (২২৬ কি:মি:)।English Wikipedia  তথ্যসূত্র  বিষয়শ্রেণী:আসামের দর্শনীয় স্থান
মাহমুদুল হাসান বাংলাদেশ জাতীয়তাবাদী দলের রাজনীতিবিদ এবং টাঙ্গাইল -৫ (টাঙ্গাইল জেলায় অবস্থিত ১৩৪নং আসন) বাংলাদেশের জাতীয় সংসদের সাবেক সংসদ সদস্য।    কর্মজীবন  মাহমুদুল হাসান মেজর জেনারেল হিসেবে বাংলাদেশ সেনাবাহিনী থেকে অবসর গ্রহণ করেন।  রাষ্ট্রপতি হোসেন মোহাম্মদ এরশাদের মন্ত্রিপরিষদের  তিনি স্বরাষ্ট্রমন্ত্রী হিসাবে দায়িত্ব পালন করেন।   প্রথম সংসদ সদস্য নির্বাচিত হন জাতীয় পার্টি থেকে ১৯৮৮ সালে।  ১৯৯৬ ফেব্রুয়ারি ও ২০০১ সালে বাংলাদেশ জাতীয়তাবাদী দল থেকে।  ২০১২ সালে জাতীয় পার্টির এমপি আবুল কাশেমের নির্বাচন বাতিল হওয়ার পর উপনির্বাচনে পুনরায় নির্বাচিত হন।  ২০১৪ সালের নির্বাচনে বিএনপির দলীয় সিদ্ধান্তে অংশগ্রহণ করেন নাই। ডিসেম্বর ২০১৮ নির্বাচনে আওয়ামীলীগের ছানোয়ার হোসেনের কাছে পরাজিত হন।   বর্তমানে বাংলাদেশ জাতীয়তাবাদী দলের (বিএনপি) সহ-সভাপতি।  তিনি (১৯৮৯- ১৯৯০) জাতীয় মাদকদ্রব্য নিয়ন্ত্রণ বোর্ডের চেয়ারম্যান ছিলেন।  ১৯৮৯ সালে টাঙ্গাইলে মেজর জেনারেল মাহমুদুল হাসান আদর্শ কলেজে প্রতিষ্ঠাতা করেন। http://www.infomap24.com/en/point/university/major-general-mahmudul-hasan-adrsha-college-tangail/512817.asp  ১৯৯৩ সালে মেজর জেনারেল মাহমুদুল হাসান নামে একটি  মাদ্রাসার প্রতিষ্ঠাতা তিনি।  তথ্যসূত্র    বহিঃসংযোগ    "মেজর জেনারেল মাহমুদুল হাসান আদর্শ কলেজের ওয়েবসাইট"।  মেজর জেনারেল মাহমুদুল হাসান উচ্চ বিদ্যালয়ের ওয়েবসাইট  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:নবম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশের গৃহায়ন ও গণপূর্তমন্ত্রী বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:টাঙ্গাইল জেলার ব্যক্তি বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ সেনাবাহিনীর প্রধান প্রকৌশলী বিষয়শ্রেণী:বাংলাদেশের স্বরাষ্ট্রমন্ত্রী